Da billetterne til den østrigske schlagerkonges koncert blev sat til salg i nytårsdagene, blev de revet væk. Men nu er der godt nyt til Hansi Hinterseers mange nordjyske fans. Aalborg Kongres- og Kulturcenter har fået en oversigt over den endelige sceneopsætning, og efter at have konfereret med Hansi Hinterseer og hans folk er de blevet enige om at sætte endnu 400 billetter til salg. Koncerten bliver spillet søndag den 27. marts i Gigantium, og billetterne kan købes allerede i dag på akkc.dk, BilletNet og i AKKC's billetkontor.

Opsummering:
Nu bliver der sat flere billetter til salg til forårets koncert